title: “Ta’limda innovativ-kreativ texnologiyalarning qo’llanilishi, neyrolingvistik dasturlashning
text: “Ta’limda innovativ-kreativ texnologiyalarning qo’llanilishi, neyrolingvistik dasturlashning
  amaliy asoslari” mavzusidagi xalqaro konferentsiya 2021-yil, 27-dekabr
  467
  Ro‘ziqulov Faxriddin Rasulovich
  Navoiy viloyati XTXQTMOHM direktori,
  psixologiya fanlari nomzodi, dotsent
  O‘QITISHNING NOAN’ANAVIY METODLARI, O‘QUVCHILARNING
  TANQIDIY VA IJODIY FIKRLASHINI RIVOJLANTIRISH USULLARI
  Annotatsiya:
  Maqolada noan’anaviy o‘qitish orqali talabalarni majburiy
  itoatkorlikdan ongli mas’uliyatlilikka yo‘naltirish jihatlari yoritilgan
  Abstract:
  The article discusses the aspects of directing students from compulsory
  obedience to conscious responsibility through non-traditional teaching.
  Yillar davomida o‘tkazilgan tadqiqotlar natijasi shuni ko‘rsatadiki, an’anaviy
  o‘qitish ta’limning samarali modellaridan biri bo‘lib qolmoqda.
  An’anaviy dars – muayyan muddatga mo‘ljallangan, ta’lim jarayoni ko‘proq
  o‘qituvchi shaxsiga qaratilran, mavzuga kirish, uni yoritish, mustahkamlash va
  yakunlash bosqichlaridan iborat ta’lim modelidir.
  O‘quv materiali yangi va ancha murakkab bo‘lganida, an’anaviy dars
  ko‘p hollarda ta’lim jarayonining birdan-bir asosiy metodi bo‘lib qolmoqda.
  Ma’lumki, an’anaviy ta’lim jarayonining markazida o‘qituvchi turadi. An’anaviy
  dars o‘tish modelida ko‘proq ma’ruza, savol-javob, amaliy mashq kabi
  metodlardan foydalaniladi. Shu sabab, bu hollarda an’anaviy dars samaradorligi
  ancha past bo‘lib,
  talaba
  lar ta’lim jarayonining passiv ishtirokchilariga aylanib
  qoladilar. Tadqiqotlar shuni ko‘rsatadiki, an’anaviy dars shaklini saqlab qolgan
  holda, unga turli-tuman o‘quvchilar faoliyatini faollashtiruvchi metodlar bilan
  boyitish o‘quvchilarning o‘zlashtirish darajasini ko‘tarilishiga olib kelar ekan.
  Buning uchun o‘quv jarayoni oqilona tashkil qilinishi, o‘qituvchi tomonidan
  o‘quvchilarning qiziqishini orttirib, ularning ta’lim jarayonida faolligi muttasil
  rag’batlantirilib turilishi, o‘quv materialini kichik-kichik bo‘laklarga bo‘lib,
  ularning mazmunini ochishda bahs, munozara, aqliy xujum, kichik guruhlarda
  ishlash, tadqiqot, rolli o‘yinlar metodlarini qo‘llash, rang-barang qiziqtiruvchi
  misollarning keltirilishi, o‘quvchilarni amaliy mashqlarni mustaqil bajarishga
  undash, turli baholash usullaridan foydalanish, ta’lim vositalaridan o‘rinli va
  vaqtida foydalanish talab etiladi.